CELEX: 32021D0874
Language: fi
Date: 2021-05-26 00:00:00
Title: Euroopan keskuspankin päätös (EU) 2021/874, annettu 26 päivänä toukokuuta 2021, varantovelvoitteen ylittävistä talletuksista ja tietyistä muista talletuksista maksettavista koroista annetun päätöksen (EU) 2019/1743 muuttamisesta (EKP/2021/25)

31.5.2021   
               
               
                  FI
               
               
                  Euroopan unionin virallinen lehti
               
               
                  L 191/43
               
            
         EUROOPAN KESKUSPANKIN PÄÄTÖS (EU) 2021/874,
         annettu 26 päivänä toukokuuta 2021,
         varantovelvoitteen ylittävistä talletuksista ja tietyistä muista talletuksista maksettavista koroista annetun päätöksen (EU) 2019/1743 muuttamisesta (EKP/2021/25)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan ja 17–19 artiklan,
         sekä katsoo seuraavaa:
         
                     (1)
                  
                  
                     Neuvoston päätöksen (EU, Euratom) 2020/2053 mukaisten lainanottotoimien ja Euroopan parlamentin ja neuvoston asetuksen (EU) 2021/241 15 artiklan mukaisesti myönnettyihin lainoihin liittyvien lainanantotoimien hallinnoimiseksi tarvittavista järjestelyistä 14 päivänä huhtikuuta 2021 annetussa komission täytäntöönpanopäätöksessä C(2021)2502 final (1) säädetään muun muassa NextGenerationEU-välineeseen, joka on hyväksytty covid-19-kriisin elvytysaloitteiden rahoittamiseksi ja samalla unionin talouden vihreän ja digitaalisen siirtymän tukemiseksi, liittyvien lainanottotoimien hallinnoinnista.
                  
               
                     (2)
                  
                  
                     EKP:n neuvosto katsoo, että toiminnan vakautta turvaavat käteisvarat, joita pidetään täytäntöönpanopäätöksen C(2021) 2502 final 13 artiklan 2 kohdan mukaisesti EKP:ssä erillistä tarkoitusta varten osoitetulla tilillä, olisi vapautettava negatiivisista koroista.
                  
               
                     (3)
                  
                  
                     Täytäntöönpanopäätöksen C(2021) 2502 final 22 artiklan mukaisesti NextGenerationEU-välineeseen liittyviä lainanotto-, velanhoito- ja lainanantotoimia ei toteuteta ennen neuvoston päätöksen (EU, Euratom) 2020/2053 voimaantuloa. Koska NextGenerationEU-välineen lainanotto-, velanhoito- ja lainanantotoimien odotetaan kuitenkin alkavan kesäkuussa 2021, on tarpeen valmistella EKP:n oikeudellinen kehys niiden toteuttamista varten, ja sen vuoksi on aiheellista ennen neuvoston päätöksen (EU, Euratom) 2020/2053 voimaantulopäivää muuttaa päätöstä (EU) 2019/1743 (EKP/2019/31) ja säätää näistä vapautuksista. Sen vuoksi tämän päätöksen olisi tultava voimaan viipymättä.
                  
               
                     (4)
                  
                  
                     Päätös (EU) 2019/1743 (EKP/2019/31) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Korvataan päätöksen (EU) 2019/1743 (EKP/2019/31) 2 artikla seuraavasti:
            
               
                  ”2 artikla
                  EKP:ssä olevista tietyistä talletuksista maksettavat korot
                  
                     1.   EKP:ssä Euroopan keskuspankin päätöksen EKP/2003/14 (*1), Euroopan keskuspankin päätöksen EKP/2010/31 (*2), Euroopan keskuspankin päätöksen EKP/2010/17 (*3) ja neuvoston asetuksen (EU) 2020/672 (*4) mukaisesti pidetyille tileille maksetaan edelleen talletusmahdollisuuden korkoa. Jos talletuksia on tarpeen pitää kyseisillä tileillä ennen päivää, jona asianomaiseen talletusmahdollisuuteen sovellettavien oikeudellisten sääntöjen tai sopimussääntöjen mukainen maksu on suoritettava, tällaisille talletuksille maksetaan kyseisenä aikana nollakorkoa tai talletusmahdollisuuden korkoa sen mukaan, kumpi niistä on korkeampi.
                  
                  
                     2.   Neuvoston päätöksen (EU, Euratom) 2020/2053 mukaisten lainanottotoimien ja Euroopan parlamentin ja neuvoston asetuksen (EU) 2021/241 15 artiklan mukaisesti (*5) myönnettyihin lainoihin liittyvien lainanantotoimien hallinnoimiseksi tarvittavista järjestelyistä 14 päivänä huhtikuuta 2021 annetun komission täytäntöönpanopäätöksen C(2021) 2502 final 13 artiklan 2 kohdan mukaisesti EKP:ssa pidettävälle erilliselle tilille, jolle talletetaan kyseisessä artiklassa tarkoitettuja toiminnan vakautta turvaavia käteisvaroja, maksetaan nollakorkoa tai talletusmahdollisuuden korkoa sen mukaan, kumpi niistä on korkeampi, paitsi jos kyseisellä erillisellä tilillä pidettyjen talletusten määrä on suurempi kuin 20 miljardia euroa, jolloin mainitun summan ylittävälle määrälle maksetaan talletusmahdollisuuden korkoa.
                  
               
            
         
         
            2 artikla
            Voimaantulo
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Frankfurt am Mainissa 26 päivänä toukokuuta 2021.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  C(2021) 2502 final.